section_heading: Životopis
paragraph_text: Završava Akademiju likovnih umjetnosti u Zagrebu. Animiranim filmom počinje se baviti 1952. Duga film tih godina okuplja sve važnije autore, među njima i A. Marksa. Poduzeće Duga film se ukida zbog tadašnje krize uzrokovane sovjetskom blokadom. Marks nastavlja raditi u Zora film-u, gdje zajedno s Nikolom Kostelcem režira Crvenkapicu, prvi animirani film u boji na ovim prostorima. Crvenkapica 1954. godine dobiva diplomu u Berlinu, prvo međunarodno priznanje zagrebačkim animatorima. U to vrijeme surađuje s Dušanom Vukotićem i Nikolom Kostelcem kao glavni crtač na reklamnim filmovima. 1956. godine sudjeluje u osnivanju Zagreb filma. Kao glavni crtač sudjeluje na izradi Nestašnog robota D. Vukotića, zatim Cowboy Jimmy i s N. Kostelcem stvara film Na livadi.